Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Isaias 45:1-25
45 Daytoy ti kinuna ni Jehova iti daydiay pinulotanna,+ ken Ciro, a ti makannawan nga imana iniggamak,+ a mangparukma iti sanguananna kadagiti nasion,+ iti kasta mabukraak uray dagiti padingpading ti ar-ari; tapno luktan iti sanguananna ti dua ti rikepna a ruruangan, iti kasta uray dagiti ruangan saandanto a mairikep:2 “Iti sanguanam siak mapanakto,+ ket dagiti bingkurog ti daga palanasekto.+ Dagiti ruangan a gambang rumekrumekekto, ket dagiti balunet a landok putdekto.+3 Ket itdekto kenka dagiti gameng+ iti kasipngetan ken dagiti nalmeng a gameng kadagiti lugar a pagitalimengan, tapno maammuam a siak ni Jehova, Daydiay mangaw-awag kenka iti naganmo,+ ti Dios ti Israel.4 Maipagapu ken adipenko a Jacob ken iti Israel a pinilik,+ inawaganka pay iti naganmo; inikkanka iti maysa a nagan a nadayaw, nupay saannak nga am-ammo idi.+5 Siak ni Jehova, ket awanen ti sabali.+ Malaksid kaniak awan ti Dios.+ Bariksankanto a siiirut, nupay saannak a naam-ammo,6 tapno maammuan dagiti tattao manipud leleggakan ti init ken manipud lelennekanna nga awan ti sabali malaksid kaniak.+ Siak ni Jehova, ket awanen ti sabali.+7 Panangparnuay iti lawag+ ken panangparsua iti sipnget,+ panangpataud iti talna+ ken panangparsua iti didigra,+ siak, ni Jehova, ar-aramidek amin dagitoy a banag.+8 “O dakayo a langlangit, mamagtedtedkayo manipud ngato;+ ket dagiti met laeng naulep a tangatang agaruyotda koma iti kinalinteg.+ Aglukat koma ti daga, ket agbalin koma a nabunga iti pannakaisalakan, ket igiddanna koma ti mangpatanor iti mismo a kinalinteg.+ Siak, ni Jehova, pinarsuak dayta.”+9 Asi pay daydiay nakisupiat iti Nangporma kenkuana,+ kas iti maysa a ribak ti damili a makisupiat iti dadduma a ribak ti damdamili iti daga! Rebbeng kadi a sawen ti pila+ iti nangporma iti dayta: “Ania ti aramidem?” Ket ti gapuanam kunaenna: “Isu awanan im-ima”?10 Asi pay daydiay agkunkuna iti maysa nga ama: “Iti ania nga agbalinka nga ama?” ket iti asawa a babai: “Iti ania nga agpaspasikalka?”+11 Daytoy ti kinuna ni Jehova, Daydiay Santo ti Israel+ ken ti Nangporma+ kenkuana: “Imtuodem kaniak uray maipapan iti bambanag nga umay+ maipanggep iti annakko;+ ket maipanggep iti aramid+ dagiti imak rebbeng a bilinendak.12 Siak inaramidko ti daga+ ken pinarsuak uray ti tao iti rabawna.+ Siak—dagiti bukodko nga ima inyunnatda ti langlangit,+ ket isuamin a buyotda binilinko.”+13 “Siak nangibangonak iti maysa iti kinalinteg,+ ket amin a dalanna palintegekto.+ Isu daydiay mangbangonto iti siudadko,+ ket dagidiay kukuak a sidedestiero palubosannanto,+ saan a maipaay iti maysa a gatad+ wenno uray iti panagpasuksok,” kinuna ni Jehova ti buybuyot.14 Daytoy ti kinuna ni Jehova: “Dagiti di tinangdanan a trabahador ti Egipto+ ken dagiti komersiante ti Etiopia ken dagiti Sabeo,+ natatayag a lallaki,+ umaydanto kenka a mismo, ket agbalindanto a kukuam.+ Iti likudam magnadanto; umaydanto a sigigrilios,+ ket agruknoydanto kenka.+ Agkararagdanto kenka, a kunkunada, ‘Pudno a ti Dios naikaykaysa kenka,+ ket awanen ti sabali; awan ti sabali a Dios.’”+15 Pudno a maysaka a Dios nga agtalinaed a sililinged,+ ti Dios ti Israel, maysa a Manangisalakan.+16 Sigurado a mabainandanto ken maipababada pay ketdi, isuda amin. Dagiti managpartuat kadagiti porma ti idolo sangsangkamaysadanto a magna buyogen ti pannakaipababa.+17 No maipapan iti Israel, sigurado a maisalakanto a maikaykaysa ken Jehova+ iti pannakaisalakan agingga kadagiti tiempo a di nakedngan.+ Saankayto a mabainan,+ saankayto met a maipababa+ agingga kadagiti di nakedngan a tiempo ti kinaagnanayon.18 Ta daytoy ti kinuna ni Jehova, ti Namarsua iti langlangit,+ Isu ti pudno a Dios,+ ti Nangporma iti daga ken ti Nangaramid iti dayta,+ Isu Daydiay sititibker a nangipasdek iti dayta,+ a saanna a pinarsua a maipaay laeng iti awan kapapay-anna, a nangbukel iti dayta tapno mapagnaedan a mismo:+ “Siak ni Jehova, ket awanen ti sabali.+19 Iti maysa a lugar a paglemmengan saanak a nagsao,+ iti maysa a nasipnget a lugar iti daga; saanko met a kinuna iti bin-i ni Jacob, ‘Sapulendak a maipaay laeng iti awan kapapay-anna.’+ Siak ni Jehova, nga agsasao no ania ti nalinteg, a mangibagbaga no ania ti napalungdo.+20 “Aguummongkayo ket umaykayo.+ Umasidegkayo a sangsangkamaysa, dakayo a nakatalaw manipud kadagiti nasion.+ Dagidiay agaw-awit iti kayo ti kinitikitan a ladawanda awananda iti aniaman a pannakaammo, uray met dagidiay agkarkararag iti maysa a dios a saan a makaisalakan.+21 Idatagyo ti padamagyo ken ti parangyo.+ Wen, agiinnumanda koma a sangsangkatunos. Siasino ti nangipangngeg iti daytoy manipud iti nakabaybayagen a tiempo?+ Siasino ti nangipadamag manipud iti dayta a mismo a tiempo?+ Saan kadi a siak, ni Jehova, a malaksid kaniak awanen ti sabali a Dios;+ nalinteg a Dios ken Manangisalakan,+ nga awan ti asinoman malaksid kaniak?+22 “Bumaw-ingkayo kaniak ket maisalakankayo,+ dakayo amin nga adda kadagiti ungto ti daga; ta siak ti Dios, ket awanen ti sabali.+23 Iti kabukbukodak nagsapataak+—manipud iti bukodko a ngiwat iti kinalinteg rimmuar ti sao,+ tapno saanto nga agsubli+—a tunggal tumeng agparintumengto kaniak,+ tunggal dila agsapatanto,+24 a kunkunana, ‘Sigurado a ken Jehova adda naan-anay a kinalinteg ken pigsa.+ Amin dagidiay agpudpudot maibusor kenkuana dumtengdanto a dagdagus kenkuana ket mabainanda.+25 Ken Jehova isuamin a bin-i+ ti Israel umisodanto+ ket agpasindayagdanto maipapan iti bagbagida.’”+
ilo_Latn ilo_Latn war_Latn ilo_Latn